CELEX: 62012CA0012
Language: lt
Date: 2013-04-18 00:00:00
Title: Byla C-12/12: 2013 m. balandžio 18 d. Teisingumo Teismo (penktoji kolegija) sprendimas byloje ( Bundesgerichtshof (Vokietija) prašymas priimti prejudicinį sprendimą) Colloseum Holding AG prieš Levi Strauss & Co . (Prekių ženklai — Reglamentas (EB) Nr. 40/94 — 15 straipsnio 1 dalis — Sąvoka „naudojimas iš tikrųjų“ — Prekių ženklas, naudojamas tik kaip sudėtinio prekių ženklo sudedamoji dalis arba kartu su kitu prekių ženklu)

8.6.2013   
            
            
               LT
            
            
               Europos Sąjungos oficialusis leidinys
            
            
               C 164/6
            
         2013 m. balandžio 18 d. Teisingumo Teismo (penktoji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Colloseum Holding AG prieš Levi Strauss & Co.
   (Byla C-12/12) (1)
   
   (Prekių ženklai - Reglamentas (EB) Nr. 40/94 - 15 straipsnio 1 dalis - Sąvoka „naudojimas iš tikrųjų“ - Prekių ženklas, naudojamas tik kaip sudėtinio prekių ženklo sudedamoji dalis arba kartu su kitu prekių ženklu)
   2013/C 164/10
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesgerichtshof
   
   
      Šalys pagrindinėje byloje
   
   
      Ieškovė: Colloseum Holding AG
   
   
      Atsakovė: Levi Strauss & Co.
   
   
      Dalykas
   
   Prašymą priimti prejudicinį sprendimą — Bundesgerichtshof — 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo (OL L 11, p. 1; 2004 m. specialusis leidimas lietuvių k., 17 sk. 1 t. p. 146) 15 straipsnio 1 dalies išaiškinimas — „Prekių ženklo naudojimo“ sąvoka — Prekių ženklo kaip sudėtinio prekių ženklo dalies naudojimo pripažinimas šio sudėtinio prekių ženklo naudojimo atveju — Prekių ženklo, jei šis naudojamas tik kartu su kitu prekių ženklu, naudojimo pripažinimas, kai abu prekių ženklai yra įregistruoti atskirai ir kartu kaip sudėtinis prekių ženklas
   
      Rezoliucinė dalis
   
   Prekių ženklo naudojimo iš tikrųjų sąlyga, kaip tai suprantama pagal 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo 15 straipsnio 1 dalį, gali būti įvykdoma, jei įregistruotas prekių ženklas, kuris skiriamąjį požymį įgijo dėl kito sudėtinio prekių ženklo, kurio sudėtinė dalis jis yra, naudojimo, yra naudojamas tik naudojant šį kitą sudėtinį prekių ženklą arba kai jis naudojamas tik kartu su kitu prekių ženklu, o pats šių dviejų prekių ženklų derinys įregistruotas kaip prekių ženklas.
   
      (1)  OL C 89, 2012 3 24.